CELEX: 32016R0972
Language: da
Date: 2016-06-17 00:00:00
Title: Kommissionens gennemførelsesforordning (EU) 2016/972 af 17. juni 2016 om godkendelse af L-arginin fremstillet af Corynebacterium glutamicum (KCTC 10423BP) som tilsætningsstof til foder til alle dyrearter (EØS-relevant tekst)

18.6.2016   
            
            
               DA
            
            
               Den Europæiske Unions Tidende
            
            
               L 161/18
            
         KOMMISSIONENS GENNEMFØRELSESFORORDNING (EU) 2016/972
   af 17. juni 2016
   om godkendelse af L-arginin fremstillet af Corynebacterium glutamicum (KCTC 10423BP) som tilsætningsstof til foder til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af L-arginin som tilsætningsstof til foder. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »tilsætningsstoffer med ernæringsmæssige egenskaber« af L-arginin fremstillet af Corynebacterium glutamicum (KCTC 10423BP) som tilsætningsstof til foder til alle dyrearter.
            
         
               (4)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 1. december 2015 (2), at L-arginin fremstillet af Corynebacterium glutamicum (KCTC 10423BP) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at stoffet kan betragtes som en effektiv kilde til aminosyren arginin for alle dyrearter; for at være fuldt effektivt i drøvtyggere bør det supplerende L-arginin beskyttes mod nedbrydning i vommen. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af stoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2016; 14(1):4345.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger
                  
               
            
                  3c361
               
               
                  —
               
               
                  L-arginin
               
               
                  
                     Tilsætningsstoffets sammensætning:
                  
                  Pulver med et indhold af L-arginin på mindst 98 % (på tørstofbasis) og et vandindhold på mindst 10 %
                  
                     Aktivstoffets karakteristika
                  
                  L-arginin ((S)-2-amino-5-guanidinopentansyre) fremstillet ved fermentering med Corynebacterium glutamicum (KCTC 10423BP)
                  Kemisk formel: C6H14N4O2
                  CAS-nummer: 74-79-3
                  
                     Analysemetode
                      (1)
                  
                  Til karakteristik af L-arginin i fodertilsætningsstoffet:
                  
                              —
                           
                           
                              Food Chemical Codex »L-arginin monografi«.
                           
                        Til kvantificering af arginin i fodertilsætningsstoffet:
                  
                              —
                           
                           
                              ionbyttekromatografi i kombination med postkolonnederivatisering og fotometrisk detektion (IEC-VIS).
                           
                        Til kvantificering af arginin i forblandinger, fodermidler og foderblandinger:
                  
                              —
                           
                           
                              ionbyttekromatografi i kombination med postkolonnederivatisering og fotometrisk detektion (IEC-VIS) — Kommissionens forordning (EF) nr. 152/2009 (2).
                           
                        
               
                  Alle arter
               
               
                   
               
               
                   
               
               
                   
               
               
                  
                              1.
                           
                           
                              Vandindholdet skal angives på mærkningen af tilsætningsstoffet.
                           
                        
                              2.
                           
                           
                              L-arginin kan markedsføres og anvendes som et tilsætningsstof, der består af et præparat.
                           
                        
               
                  8. juli 2026
               
            
         (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.
      
         (2)  Kommissionens forordning (EF) nr. 152/2009 af 27. januar 2009 om prøveudtagnings- og analysemetoder til offentlig kontrol af foder (EUT L 54 af 26.2.2009, s. 1).